=== Grundloven af 1915 ===
{{uddybende|Danmarks historie (1901-1945)}}
[[Fil:Grundloven af 1915.jpg|thumb|Fotografi af Grundloven af 1915, der findes i Folketingets Vandrehal. Originalen findes i [[Rigsarkivet]]]]
[[Fil:Fra forhandlingerne om Grundloven 5. juni 1915 (2).jpg|thumb|[[Herman Vedel]], ''Fra forhandlingerne om Grundloven 5. juni 1915'', 1917, [[Christiansborg]]s samtaleværelse]]
Med Grundloven af [[5. juni]] [[1915]] fik kvinder og tjenestefolk også [[Valgret|stemmeret]] til [[Rigsdagen]], ligesom fremtidige grundlovsændringer kun kunne vedtages ved en folkeafstemning. Den privilegerede valgret til landstinget blev afskaffet og lige valgret for de stemmeberettigede således genindført.<ref>siderne 125 - 137 i Jens Himmelstrup (1932): ''[https://jura.ku.dk/jurabog/pdf/juridiske-monografier/himmelstrup_danske_forfatningslove_1932.pdf Danske Forfatningslove]''. J. H. Schultz Forlag</ref> Derudover gjorde loven delvist op med ideen om lokal repræsentation i Rigsdagen, da den svækkede systemet om valg i enkeltmandskredse til fordel for et mere proportionalt system med tillægsmandater. Det tidligere system havde i særlig grad begunstiget [[Venstre]], der stod stærkt i landkredsene. En anden afgørende ændring ved [[Grundloven]] af 1915 var bestemmelsen om, at Grundloven kun kunne ændres ved folkeafstemning, hvor det var krævet, at mindst 45 % af de stemmeberettigede stemte for en eventuel ændring. På denne bestemmelse faldt Grundloven af 1939.<ref>Busck, Steen og Henning Poulsen(Red.), Danmarks historie i grundtræk (Aarhus Universitetsforlag, 2002) p. 311 f. {{ISBN|87-7288-941-1}}</ref>
Jura Retsvidenskab Historie Retsvæsen Retskilde